|  |  |  |  |
| --- | --- | --- | --- |
|  | **Thumela** | **Elmé Barnard** |  |
| **1**  **2**  **3**  **4**  **5**  **6**  **7**  **8**  **9**  **10**  **11**  **12**  **13**  **14**  **15**  **16**  **17**  **18**  **19**  **20**  **21**  **22** | **tot siens meneer**  **het jy geskree**  **en vir oulaas gemaak ernstig**  **na ‘n kennisgewingbord**  **met hordes sportaankondigings**  **en lyste eksamenroosters**  **wat jou nie meer kon raak**  **gestaar**  **jou boeksak toe**  **met ‘n wilde tol**  **die lug ingeskiet**  **en ‘n geskiedenisboek gepos**  **sodat die blaaie**  **verward**  **oor die verlate skoolvierkant saai**  **terwyl jy laggend**  **om ‘n hoek verdwyn**  **gemaak geskok**  **het meneer weggedraai**  **maar ek het bly wonder**  **of dit vir jou**  **dan niks beteken** | 1. Waar speel hierdie gedig af?  **2. Die aangesprokene**  2.1 Wie is die aangesprokene, d.w.s. met wie praat die spreker?  2.2 Motiveer jou antwoord by 2.1.  3. Watter vak het die leerder waarskynlik daardie dag geskryf?  **4. Beeldspraak in reëls 12 tot 13**  4.1 Benoem die vorm van beeldspraak.  4.2 Bespreek die geslaagdheid van die beeld.  5. Watter ooreenkoms is daar in die houding van die persoon in reëls 1 tot 17 en die onderwyser, die “meneer”?  6. Die titel “Thumela” beteken “stuur weg” en dit verwys waarskynlik na die persoon in reëls 1 tot 17. Haal enige twee woorde aan die einde van versreëls wat op grond van hul betekenis by die titel aansluit.  7. Die voegwoord “maar” in reël 20 dui die begin van ’n wending aan. Hoe dink jy het die spreker gevoel oor die optrede van die persoon in reëls 1 tot 17? | (1)  (1) (1)  (1)  (1) (1)  (1)  (2)  (1) **[10]** |

|  |
| --- |
| **Aantekeninge**: |
|  |
|  |
|  |
|  |
|  |
|  |
|  |
|  |
|  |
|  |

**MEMORANDUM**

|  |  |  |
| --- | --- | --- |
|  | **VRAAG 5** |  |
|  | **Thumela – Elmé Barnard** |  |
|  |  |  |
| 5.1 | by ’n skool OF in die skoolvierkant / | (1) |
|  |  |  |
| 5.2.1 | Dit is ’n leerder wat die skool waarskynlik voortydig verlaat (d.w.s. nie ’n gr. 12-leerder nie) / | (1) |
|  |  |  |
| 5.2.2 | Hy/sy is die enigste kind is wat weggaan: die skoolvierkant is “verlate”  OF Hy/sy het ’n boeksak by hom/haar  OF ’n gr. 12-leerder sou na die eindeksamen nie belangstel in die “lyste eksamenroosters” nie / | (1) |
|  |  |  |
| 5.3 | Geskiedenis / | (1) |
|  |  |  |
| 5.4.1 | personifikasie / | (1) |
|  |  |  |
| 5.4.2 | Dis ’n geslaagde beeld: Dit is asof die blaaie die verwardheid van die skoolverlater beklemtoon /  OF Dit is geslaagd, want die “geskiedenisboek” waarvan die blaaie verward is, kan die “geskiedenis” van hierdie verwarde seun in die skool suggereer. | (1) |
|  |  |  |
| 5.5 | Albei word beskryf as “gemaak…”, d.w.s. hulle speel toneel  OF Albei maak asof hulle onderskeidelik ernstig en geskok is. / (Ons lei af dat die  onderwyser die soort optrede van die seun te wagte was.) | (1) |
|  |  |  |
| 5.6 | “ingeskiet”, “gepos”, “saai” (Enige TWEE) | (2) |
|  |  |  |
| 5.7 | Die spreker wonder asof “dit”( waarskynlik die skool, die onderwysers, skoolopvoeding) dan niks vir die skoolverlater beteken nie.  OF Ons kan aflei dat hy/sy nie kan glo dat die spreker op so ’n manier opgetree het nie. / OF Enige ander aanvaarbare siening. | (1) |
|  |  | **[10]** |